               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 15.10.2018
            COM(2018) 688 final
            2018/0361(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τον καθορισμό των χρηματοδοτικών συνεισφορών που πρέπει να καταβάλουν τα κράτη μέλη για τη χρηματοδότηση του Ευρωπαϊκού Ταμείου Ανάπτυξης, συμπεριλαμβανομένων του ανώτατου ορίου για το 2020, του ετήσιου ποσού για το 2019, της πρώτης δόσης για το 2019 και ενδεικτικής και μη δεσμευτικής πρόβλεψης για τα αναμενόμενα ετήσια ποσά των συνεισφορών για τα έτη 2021 και 2022

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

                  Η πρόταση καλύπτει τα εξής:

                  –
                        το ανώτατο όριο του ετήσιου ποσού των συνεισφορών για το 2020·

                  –
                        το ετήσιο ποσό των συνεισφορών για το 2019·

                  –
                        το ποσό της πρώτης δόσης της συνεισφοράς για το 2019·

                  –
                        Μη δεσμευτική πρόβλεψη, για τα αναμενόμενα ετήσια ποσά για τα έτη 2021 και 2022.

                  Η διαχείριση του 11ου Ευρωπαϊκού Ταμείου Ανάπτυξης (ΕΤΑ) και των άλλων κονδυλίων του ΕΤΑ που είναι ακόμη ανοικτά (δηλ. του όγδοου, του ένατου και του 10ου ΕΤΑ) γίνεται σύμφωνα με τους ακόλουθους κανόνες:

                  - την τρέχουσα συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου (εφεξής η «συμφωνία εταιρικής σχέσης ΑΚΕ-ΕΕ»), όπως τροποποιήθηκε τελευταία
                     1
                  .

                  - την εσωτερική συμφωνία μεταξύ των αντιπροσώπων των κυβερνήσεων των κρατών μελών της Ευρωπαϊκής Ένωσης, συνελθόντων στο πλαίσιο του Συμβουλίου, για τη χρηματοδότηση της βοήθειας της Ευρωπαϊκής Ένωσης βάσει του πολυετούς δημοσιονομικού πλαισίου, για την περίοδο 2014 έως 2020, δυνάμει της συμφωνίας εταιρικής σχέσης ΑΚΕ-ΕΕ, καθώς και για τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύει το τέταρτο μέρος της Συνθήκης για τη λειτουργία της Ευρωπαϊκής Ένωσης
                     2
                   (εφεξής «η εσωτερική συμφωνία για το 11ο ΕΤΑ),

                  - τον κανονισμό (ΕΕ) 2015/323 του Συμβουλίου σχετικά με τον δημοσιονομικό κανονισμό που εφαρμόζεται στο 11ο Ευρωπαϊκό Ταμείο Ανάπτυξης
                     3
                   (εφεξής «ο δημοσιονομικός κανονισμός του 11ου ΕΤΑ»).

                  Τα προαναφερόμενα έγγραφα περιέχουν τις πολυετείς δεσμεύσεις των κρατών μελών να υποστηρίξουν οικονομικά το ταμείο του ΕΤΑ. Ο δημοσιονομικός κανονισμός του 11ου ΕΤΑ προβλέπει τακτικές συνεισφορές των κρατών μελών στο ταμείο του ΕΤΑ σύμφωνα με προκαθορισμένες οικονομικές δεσμεύσεις. Οι τακτικές συνεισφορές πραγματοποιούνται βάσει αποφάσεων του τεχνικού συμβουλίου στις οποίες αποτυπώνεται η εκτέλεση των οικονομικών δεσμεύσεων που έχουν αποφασισθεί προηγουμένως.

                  Ορισμένες επικεφαλίδες της αιτιολογικής έκθεσης δεν έχουν, επομένως, εφαρμογή στις προσκλήσεις για καταβολή τακτικών συνεισφορών, όπως η παρούσα.

               •Συνοχή με τις ισχύουσες διατάξεις στον τομέα πολιτικής

                  Ανατρέξτε στο σημείο 1. Αιτιολόγηση και στόχοι της πρότασης.

               •Συνοχή με άλλες πολιτικές της Ένωσης

                  Ανατρέξτε στο σημείο 1. Αιτιολόγηση και στόχοι της πρότασης.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

                  Άρθρο 7 της εσωτερικής συμφωνίας
                     4
                  · οι συνεισφορές των κρατών μελών στο πλαίσιο του 11ου ΕΤΑ πρέπει να εγκρίνονται με απόφαση του Συμβουλίου που εκδίδεται με ειδική πλειοψηφία.

                  Σύμφωνα με το άρθρο 21 παράγραφος 7 του δημοσιονομικού κανονισμού του 11ου ΕΤΑ, το ποσό που τελεί υπό τη διαχείριση της Επιτροπής και το ποσό που τελεί υπό τη διαχείριση της Ευρωπαϊκής Τράπεζας Επενδύσεων (ΕΤΕπ) προσδιορίζονται χωριστά.

                  Σύμφωνα με το άρθρο 52 του δημοσιονομικού κανονισμού του 11ου ΕΤΑ, η ΕΤΕπ διαβίβασε στην Επιτροπή τις ενημερωμένες προβλέψεις της για τις αναλήψεις υποχρεώσεων και τις πληρωμές για τα μέσα που τελούν υπό τη διαχείρισή της.

                  Σύμφωνα με το άρθρο 22 παράγραφος 1 του δημοσιονομικού κανονισμού του 11ου ΕΤΑ, οι προσκλήσεις για την καταβολή συνεισφορών απορροφούν πρωτίστως τα ποσά που είναι διαθέσιμα από τα προηγούμενα ΕΤΑ, το ένα μετά το άλλο. Επομένως, οι προσκλήσεις καταβολής συνεισφορών στην παρούσα πρόταση αφορούν τα ποσά του 10ου ΕΤΑ για την ΕΤΕπ και τα ποσά του 11ου ΕΤΑ για την Ευρωπαϊκή Επιτροπή.

                  Σύμφωνα με το άρθρο 21 παράγραφος 2 του δημοσιονομικού κανονισμού του 11ου ΕΤΑ, το Συμβούλιο θα αποφασίσει σχετικά με την πρόταση αυτή έως τις 15 Νοεμβρίου.

                  Το άρθρο 23 παράγραφος 1 του δημοσιονομικού κανονισμού του 11ου ΕΤΑ προβλέπει ότι, εάν οι δόσεις συνεισφορών που καθίστανται απαιτητές δεν καταβληθούν εντός της καθοριζόμενης προθεσμίας, το αντίστοιχο κράτος μέλος υποχρεούται σε καταβολή τόκων επί του μη καταβληθέντος ποσού. Οι λεπτομέρειες πληρωμής των τόκων διευκρινίζονται στο ίδιο άρθρο.

               •Επικουρικότητα (σε περίπτωση μη αποκλειστικής αρμοδιότητας)

                  Ανατρέξτε στο σημείο 1. Αιτιολόγηση και στόχοι της πρότασης.

               •Αναλογικότητα

                  Ανατρέξτε στο σημείο 1. Αιτιολόγηση και στόχοι της πρότασης.

               •Επιλογή της νομικής πράξης

                  Ανατρέξτε στο σημείο 1. Αιτιολόγηση και στόχοι της πρότασης.

               2018/0361 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τον καθορισμό των χρηματοδοτικών συνεισφορών που πρέπει να καταβάλουν τα κράτη μέλη για τη χρηματοδότηση του Ευρωπαϊκού Ταμείου Ανάπτυξης, συμπεριλαμβανομένων του ανώτατου ορίου για το 2020, του ετήσιου ποσού για το 2019, της πρώτης δόσης για το 2019 και ενδεικτικής και μη δεσμευτικής πρόβλεψης για τα αναμενόμενα ετήσια ποσά των συνεισφορών για τα έτη 2021 και 2022

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για την Ευρωπαϊκή Ένωση και τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη την εσωτερική συμφωνία μεταξύ των αντιπροσώπων των κυβερνήσεων των κρατών μελών της Ευρωπαϊκής Ένωσης, συνελθόντων στο πλαίσιο του Συμβουλίου, για τη χρηματοδότηση της βοήθειας της Ευρωπαϊκής Ένωσης βάσει του πολυετούς δημοσιονομικού πλαισίου, για την περίοδο 2014 έως 2020, δυνάμει της συμφωνίας εταιρικής σχέσης ΑΚΕ-ΕΕ, καθώς και για τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύει το τέταρτο μέρος της Συνθήκης για τη λειτουργία της Ευρωπαϊκής Ένωσης
                  5
                («η εσωτερική συμφωνία»), και ιδίως το άρθρο 7 παράγραφος 2,

               Έχοντας υπόψη τον κανονισμό (ΕΕ) 2015/323 του Συμβουλίου, της 2ας Μαρτίου 2015, σχετικά με τον δημοσιονομικό κανονισμό που εφαρμόζεται στο 11ο Ευρωπαϊκό Ταμείο Ανάπτυξης
                  6
               , και ιδίως το άρθρο 21 παράγραφος 2,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Σύμφωνα με τη διαδικασία που προβλέπεται στο άρθρο 21 παράγραφος 2 του κανονισμού (ΕΕ) 2015/323 του Συμβουλίου, η Επιτροπή υποβάλλει έως τις 15 Οκτωβρίου 2018 πρόταση στην οποία προσδιορίζονται α) το ανώτατο όριο του ετήσιου ποσού της συνεισφοράς για το 2020· β) το ετήσιο ποσό της συνεισφοράς για το 2019· γ) το ποσό της πρώτης δόσης της συνεισφοράς για το 2019· και δ) ενδεικτική και μη δεσμευτική πρόβλεψη για τα αναμενόμενα ετήσια ποσά των συνεισφορών για τα έτη 2021-2022.

               (2)Σύμφωνα με το άρθρο 52 του κανονισμού (ΕΕ) 2015/323 του Συμβουλίου, η Ευρωπαϊκή Τράπεζα Επενδύσεων διαβίβασε στην Επιτροπή τις ενημερωμένες προβλέψεις της για τις αναλήψεις υποχρεώσεων και τις πληρωμές για τα μέσα που τελούν υπό τη διαχείρισή της.

               (3)Το άρθρο 22 παράγραφος 1 του δημοσιονομικού κανονισμού του 11ου ΕΤΑ ορίζει ότι οι προσκλήσεις για την καταβολή συνεισφορών απορροφούν πρωτίστως τα ποσά που είναι διαθέσιμα από τα προηγούμενα ΕΤΑ. Συνεπώς, θα πρέπει να γίνει πρόσκληση για ποσά του 10ου ΕΤΑ για την ΕΤΕπ και για ποσά του 11ου ΕΤΑ για την Επιτροπή.

               (4)Η απόφαση (EE) 2017/2171 του Συμβουλίου
                  7
                καθόρισε το ανώτατο όριο του ετήσιου ποσού των συνεισφορών των κρατών μελών στο ΕΤΑ για το 2019 σε 4 600 000 000 EUR για την Επιτροπή και σε 300 000 000 EUR για την ΕΤΕπ.

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Το ανώτατο όριο του ετήσιου ποσού των συνεισφορών των κρατών μελών στο ΕΤΑ για το 2020 ορίζεται σε 4 900 000 000 EUR. Κατανέμεται σε 4 600 000 000 EUR για την Επιτροπή και 300 000 000 EUR για την ΕΤΕπ.

               Άρθρο 2

               Το ετήσιο ποσό των συνεισφορών των κρατών μελών στο ΕΤΑ για το 2019 ορίζεται σε 4 700 000 000 EUR. Κατανέμεται σε 4 400 000 000 EUR για την Επιτροπή και 300 000 000 EUR για την ΕΤΕπ.

               Άρθρο 3

               Οι μεμονωμένες συνεισφορές προς το Ευρωπαϊκό Ταμείο Ανάπτυξης που πρέπει να καταβληθούν από τα κράτη μέλη στην Ευρωπαϊκή Επιτροπή και στην Ευρωπαϊκή Τράπεζα Επενδύσεων ως πρώτη δόση για το 2019 καθορίζονται στον πίνακα του παραρτήματος της παρούσας απόφασης.

               Άρθρο 4

               Η ενδεικτική, μη δεσμευτική πρόβλεψη για τα αναμενόμενα ετήσια ποσά των συνεισφορών για το έτος 2021 καθορίζεται με την παρούσα πρόταση σε 4 000 000 000 EUR για την Επιτροπή και σε 300 000 000 EUR για την ΕΤΕπ, και για το 2022 σε 3 500 000 000 EUR για την Επιτροπή και σε 400 000 000 για την ΕΤΕπ.

               Άρθρο 5

               Η παρούσα απόφαση αρχίζει να ισχύει την ημέρα της έκδοσής της.

               Η παρούσα απόφαση απευθύνεται στα κράτη μέλη.

               Βρυξέλλες,

                     Για το Συμβούλιο

                     Ο Πρόεδρος

                     (1)

                        ΕΕ L 317 της 15.12.2000, σ. 3

                     (2)

                        ΕΕ L 210 της 6.8.2013, σ. 1

                     (3)

                        ΕΕ L 58 της 3.3.2015, σ. 17-38

                     (4)

                        Εσωτερική συμφωνία μεταξύ των αντιπροσώπων των κυβερνήσεων των κρατών μελών της Ευρωπαϊκής Ένωσης, που συνήλθαν στο πλαίσιο του Συμβουλίου, για τη χρηματοδότηση της βοήθειας της Ευρωπαϊκής Ένωσης από το πολυετές δημοσιονομικό πλαίσιο, για την περίοδο 2014-2020, βάσει της συμφωνίας εταιρικής σχέσης ΑΚΕ-ΕΚ, καθώς και για τη χορήγηση χρηματοδοτικής ενίσχυσης στις Υπερπόντιες Χώρες και Εδάφη για τις οποίες ισχύουν οι διατάξεις του τέταρτου μέρους της Συνθήκης για τη λειτουργία της Ευρωπαϊκής Ένωσης.

                     (5)

                        ΕΕ L 210 της 6.8.2013, σ. 1

                     (6)

                        ΕΕ L 58 της 3.3.2015, σ. 17.

                     (7)

                        Απόφαση (EE) 2017/2171 του Συμβουλίου, της 20ής Νοεμβρίου 2017, για τον καθορισμό των χρηματοδοτικών συνεισφορών που πρέπει να καταβάλουν τα κράτη μέλη για τη χρηματοδότηση του Ευρωπαϊκού Ταμείου Ανάπτυξης, συμπεριλαμβανομένων του ανώτατου ορίου για το 2019, του ετήσιου ποσού για το 2018, της πρώτης δόσης για το 2018 και ενδεικτικής και μη δεσμευτικής πρόβλεψης για τα αναμενόμενα ετήσια ποσά για τα έτη 2020 και 2021 (ΕΕ L 306 της 22.11.2016, σ. 21).

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 15.10.2018
            COM(2018) 688 final
            ΠΑΡΑΡΤΗΜΑ
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τον καθορισμό των χρηματοδοτικών συνεισφορών που πρέπει να καταβάλουν τα κράτη μέλη για τη χρηματοδότηση του Ευρωπαϊκού Ταμείου Ανάπτυξης, συμπεριλαμβανομένων του ανώτατου ορίου για το 2020, του ετήσιου ποσού για το 2019, της πρώτης δόσης για το 2019 και ενδεικτικής και μη δεσμευτικής πρόβλεψης για τα αναμενόμενα ετήσια ποσά των συνεισφορών για τα έτη 2021 και 2022

               ΠΑΡΑΡΤΗΜΑ

                        ΚΡΑΤΗ ΜΕΛΗ

                        Κλείδα 10ου ΕΤΑ %

                        Κλείδα 11ου ΕΤΑ %

                        1η δόση 2019 (EUR)

                        Σύνολο

                        Επιτροπή

                        ΕΤΕπ

                        11ο ΕΤΑ

                        10ο ΕΤΑ

                        ΒΕΛΓΙΟ

                        3,53

                        3,24927

                        64.985.400,00

                        3.530.000,00

                        68.515.400,00

                        ΒΟΥΛΓΑΡΙΑ

                        0,14

                        0,21853

                        4.370.600,00

                        140.000,00

                        4.510.600,00

                        ΤΣΕΧΙΚΗ ΔΗΜΟΚΡΑΤΙΑ

                        0,51

                        0,79745

                        15.949.000,00

                        510.000,00

                        16.459.000,00

                        ΔΑΝΙΑ

                        2,00

                        1,98045

                        39.609.000,00

                        2.000.000,00

                        41.609.000,00

                        ΓΕΡΜΑΝΙΑ

                        20,50

                        20,57980

                        411.596.000,00

                        20.500.000,00

                        432.096.000,00

                        ΕΣΘΟΝΙΑ

                        0,05

                        0,08635

                        1.727.000,00

                        50.000,00

                        1.777.000,00

                        ΙΡΛΑΝΔΙΑ

                        0,91

                        0,94006

                        18.801.200,00

                        910.000,00

                        19.711.200,00

                        ΕΛΛΑΔΑ

                        1,47

                        1,50735

                        30.147.000,00

                        1.470.000,00

                        31.617.000,00

                        ΙΣΠΑΝΙΑ

                        7,85

                        7,93248

                        158.649.600,00

                        7.850.000,00

                        166.499.600,00

                        ΓΑΛΛΙΑ

                        19,55

                        17,81269

                        356.253.800,00

                        19.550.000,00

                        375.803.800,00

                        ΚΡΟΑΤΙΑ

                        0,00

                        0,22518

                        4.503.600,00

                        0,00

                        4.503.600,00

                        ΙΤΑΛΙΑ

                        12,86

                        12,53009

                        250.601.800,00

                        12.860.000,00

                        263.461.800,00

                        ΚΥΠΡΟΣ

                        0,09

                        0,11162

                        2.232.400,00

                        90.000,00

                        2.322.400,00

                        ΛΕΤΟΝΙΑ

                        0,07

                        0,11612

                        2.322.400,00

                        70.000,00

                        2.392.400,00

                        ΛΙΘΟΥΑΝΙΑ

                        0,12

                        0,18077

                        3.615.400,00

                        120.000,00

                        3.735.400,00

                        ΛΟΥΞΕΜΒΟΥΡΓΟ

                        0,27

                        0,25509

                        5.101.800,00

                        270.000,00

                        5.371.800,00

                        ΟΥΓΓΑΡΙΑ

                        0,55

                        0,61456

                        12.291.200,00

                        550.000,00

                        12.841.200,00

                        ΜΑΛΤΑ

                        0,03

                        0,03801

                        760.200,00

                        30.000,00

                        790.200,00

                        ΚΑΤΩ ΧΩΡΕΣ

                        4,85

                        4,77678

                        95.535.600,00

                        4.850.000,00

                        100.385.600,00

                        ΑΥΣΤΡΙΑ

                        2,41

                        2,39757

                        47.951.400,00

                        2.410.000,00

                        50.361.400,00

                        ΠΟΛΩΝΙΑ

                        1,30

                        2,00734

                        40.146.800,00

                        1.300.000,00

                        41.446.800,00

                        ΠΟΡΤΟΓΑΛΙΑ

                        1,15

                        1,19679

                        23.935.800,00

                        1.150.000,00

                        25.085.800,00

                        ΡΟΥΜΑΝΙΑ

                        0,37

                        0,71815

                        14.363.000,00

                        370.000,00

                        14.733.000,00

                        ΣΛΟΒΕΝΙΑ

                        0,18

                        0,22452

                        4.490.400,00

                        180.000,00

                        4.670.400,00

                        ΣΛΟΒΑΚΙΑ

                        0,21

                        0,37616

                        7.523.200,00

                        210.000,00

                        7.733.200,00

                        ΦΙΝΛΑΝΔΙΑ

                        1,47

                        1,50909

                        30.181.800,00

                        1.470.000,00

                        31.651.800,00

                        ΣΟΥΗΔΙΑ

                        2,74

                        2,93911

                        58.782.200,00

                        2.740.000,00

                        61.522.200,00

                        ΗΝΩΜΕΝΟ ΒΑΣΙΛΕΙΟ

                        14,82

                        14,67862

                        293.572.400,00

                        14.820.000,00

                        308.392.400,00

                        ΣΥΝΟΛΟ ΕΕ-28

                        100,00

                        100,00

                        2.000.000.000,00

                        100.000.000,00

                        2.100.000.000,00


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 30.10.2018
            COM(2018) 717 final
            2018/0369(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στην έβδομη διάσκεψη των μερών της συμφωνίας για τη διατήρηση των αποδημητικών υδρόβιων πτηνών της Αφρικής και της Ευρασίας όσον αφορά ορισμένες τροποποιήσεις του παραρτήματος 3 της συμφωνίας

               ΑΙΤΙΟΛΟΓΙΚΗ ΕΚΘΕΣΗ

               1.Αντικείμενο της πρότασης

               Η παρούσα πρόταση αφορά την απόφαση για τον καθορισμό της θέσης που πρέπει να ληφθεί εξ ονόματος της Ένωσης στην έβδομη διάσκεψη των μερών της συμφωνίας για τη διατήρηση των αποδημητικών υδρόβιων πτηνών της Αφρικής και της Ευρασίας (AEWA) σε σχέση με την προβλεπόμενη έγκριση ορισμένων τροποποιήσεων του παραρτήματος 3 της συμφωνίας.

               2.Πλαισιο της προτασης

               2.1.Η συμφωνία για τη διατήρηση των αποδημητικών υδρόβιων πτηνών της Αφρικής και της Ευρασίας

               Η συμφωνία για τη διατήρηση των αποδημητικών υδρόβιων πτηνών της Αφρικής και της Ευρασίας («η συμφωνία») αποσκοπεί στη διατήρηση των αποδημητικών υδρόβιων πτηνών και των ενδιαιτημάτων τους στην Αφρική, την Ευρώπη, τη Μέση Ανατολή, την Κεντρική Ασία, τη Γροιλανδία και το Καναδικό Αρχιπέλαγος. Η συμφωνία τέθηκε σε ισχύ την 1η Νοεμβρίου 1999.

               Η συμφωνία AEWA, που εκπονήθηκε στο πλαίσιο της Σύμβασης για τα Αποδημητικά Είδη (CMS) και διέπεται από το Πρόγραμμα των Ηνωμένων Εθνών για το Περιβάλλον (UNEP), διασφαλίζει τη συνεργασία διάφορων χωρών και της ευρύτερης παγκόσμιας οικολογικής κοινότητας, με σκοπό την υλοποίηση συντονισμένων δράσεων για τη διατήρηση και τη διαχείριση των αποδημητικών υδρόβιων πτηνών σε όλη τη μεταναστευτική τους ακτίνα.

               Η Ευρωπαϊκή Ένωση είναι συμβαλλόμενο μέρος της εν λόγω συμφωνίας από την 1η Οκτωβρίου 2005
                  1
               . Επί του παρόντος, υπάρχουν εβδομήντα εφτά συμβαλλόμενα μέρη, σαράντα ένα από την Ευρασία (συμπεριλαμβανομένης της ΕΕ) και τριάντα έξι από την Αφρική.

               Είκοσι πέντε κράτη μέλη της ΕΕ είναι μέρη της συμφωνίας
                  2
               .

               Η οδηγία 2009/147/ΕΚ περί της διατηρήσεως των αγρίων πτηνών (οδηγία για τα πτηνά)
                  3
                ενσωματώνει στο δίκαιο της Ένωσης τις δεσμεύσεις που ορίζονται στη συμφωνία. Η οδηγία για τα πτηνά αφορά τη διατήρηση όλων των ειδών πτηνών που ζουν εκ φύσεως σε άγρια κατάσταση στο ευρωπαϊκό έδαφος των κρατών μελών, στο οποίο εφαρμόζεται η συνθήκη. Καλύπτει την προστασία, τη διαχείριση και τον έλεγχο των ειδών αυτών και θεσπίζει κανόνες για την εκμετάλλευσή τους.

               2.2.Η διάσκεψη των μερών

               Η διάσκεψη των μερών αποτελεί το κύριο όργανο λήψης αποφάσεων σχετικά με τη συμφωνία. Έχει την αρμοδιότητα να ανασκοπεί τα παραρτήματα της συμφωνίας και συνέρχεται ανά τριετία. Κάθε μέρος διαθέτει μία μόνο ψήφο, πλην όμως οι οργανισμοί περιφερειακής οικονομικής ολοκλήρωσης, όπως η Ευρωπαϊκή Ένωση, ασκούν το οικείο δικαίωμα ψήφου με αριθμό ψήφων ίσο με τον αριθμό των κρατών μελών που συμμετέχουν σε αυτούς και τα οποία είναι μέρη στη συμφωνία. Κάθε τροποποίηση παραρτήματος υιοθετείται με την πλειοψηφία των δύο τρίτων των παρόντων μερών στη διάσκεψη.

               Η έβδομη διάσκεψη των μερών της συμφωνίας θα πραγματοποιηθεί στη Νότια Αφρική από τις 4 έως τις 8 Δεκεμβρίου 2018.

               2.3.Η προβλεπόμενη πράξη της διάσκεψης των μερών

               Στις 4-8 Δεκεμβρίου 2018, κατά την έβδομη συνεδρίασή της, η διάσκεψη των μερών πρόκειται να εγκρίνει το ψήφισμα 7.3
                  4
                σχετικά με τροποποιήσεις των παραρτημάτων της συμφωνίας σύμφωνα με το άρθρο X παράγραφος 5 της συμφωνίας («η προβλεπόμενη πράξη»).

               Σκοπός της προβλεπόμενης πράξης είναι η τροποποίηση του παραρτήματος 2 και του παραρτήματος 3 (σχέδιο δράσης) της συμφωνίας. Το παράρτημα 2 περιλαμβάνει τον κατάλογο των αποδημητικών υδρόβιων πτηνών στα οποία εφαρμόζεται η συμφωνία. Το παράρτημα 3 καθορίζει τις δράσεις που αναλαμβάνουν τα μέρη σε σχέση με τα είδη προτεραιότητας. Τα είδη προτεραιότητας είναι εγγεγραμμένα στον πίνακα 1 του παραρτήματος 3 βάσει ορισμένων κριτηρίων που ορίζονται στον πίνακα 1.

               Το άρθρο II της συμφωνίας προβλέπει ότι: «Τα μέρη λαμβάνουν συντονισμένα μέτρα για τη διατήρηση των ειδών αποδημητικών υδρόβιων πτηνών σε ευνοϊκή διατηρησιακή κατάσταση ή για την επαναφορά τους σε τέτοια κατάσταση. Προς τον σκοπό αυτό, εφαρμόζουν, στα πλαίσια της εθνικής δικαιοδοσίας τους, τα μέτρα που ορίζονται στο άρθρο ΙΙΙ, καθώς και τις ειδικές δράσεις που ορίζονται στο σχέδιο δράσης που προβλέπεται στο άρθρο IV, της παρούσας συμφωνίας».

               Η προβλεπόμενη πράξη θα αρχίσει να ισχύει για όλα τα μέρη και θα έχει δεσμευτική ισχύ από την ενενηκοστή ημέρα μετά την ημερομηνία της θέσπισής της εκ μέρους της διάσκεψης των μερών, πλην των μερών τα οποία διατύπωσαν επιφύλαξη. Κατά την περίοδο των ενενήντα ημερών, οιοδήποτε μέρος μπορεί, μέσω γραπτής κοινοποίησης στον θεματοφύλακα, να διατυπώνει επιφύλαξη όσον αφορά τροποποίηση παραρτήματος.

               3.Η θέση που πρέπει να ληφθεί εξ ονόματος της Ενωσης

               Η προτεινόμενη θέση που πρέπει να ληφθεί εξ ονόματος της Ένωσης είναι να υποστηρίξει, κατά την έβδομη διάσκεψη των μερών, την προβλεπόμενη πράξη.

               Οι προτεινόμενες τροποποιήσεις του παραρτήματος 2 υποβλήθηκαν από την Ευρωπαϊκή Ένωση. Οι προτεινόμενες τροποποιήσεις του παραρτήματος 3 υποβλήθηκαν από την Ευρωπαϊκή Ένωση και την Ουγκάντα.

               Οι τροποποιήσεις των παραρτημάτων 2 και 3 που πρότεινε η Ευρωπαϊκή Ένωση υποβλήθηκαν σε συνέχεια της απόφασης 10326/18 του Συμβουλίου
                  5
               .

               Η τροποποίηση του παραρτήματος 2 που πρότεινε η Ευρωπαϊκή Ένωση αφορά την προσθήκη του θαλασσοκόρακα (Phalacrocorax aristotelis) στον κατάλογο των ειδών υδρόβιων πτηνών στα οποία εφαρμόζεται η συμφωνία.

               Οι τροποποιήσεις του πίνακα 1 του παραρτήματος 3 που πρότεινε η Ευρωπαϊκή Ένωση αφορούν, αφενός, τη μεταφορά όλων των πληθυσμών της μπεκατσοσκαλίδρας (Calidris ferruginea), του θαλασσοψιττακού (Fratercula arctica) και της άλκας (Alca torda) στη στήλη Α του πίνακα 1, στις κατηγορίες 4, 1β και 4 αντίστοιχα, και, αφετέρου, τη συμπερίληψη στον κατάλογο του πληθυσμού του υποείδους Phalacrocorax aristotelis aristotelis που βρίσκεται εκτός Ευρωπαϊκής Ένωσης (Θάλασσα Μπάρεντς) και του πληθυσμού του υποείδους Phalacrocorax aristotelis desmarestii που βρίσκεται εντός της Ευρωπαϊκής Ένωσης (Ανατολική Μεσόγειος - Κροατία, Αδριατική) στη στήλη Α του πίνακα 1 του παραρτήματος 3, στις κατηγορίες 2 και 1γ αντίστοιχα.

               Οι εν λόγω προτεινόμενες τροποποιήσεις θα εγκριθούν, εξ ονόματος της Ευρωπαϊκής Ένωσης, από την Επιτροπή, σύμφωνα με το άρθρο 3 παράγραφοι 1 και 3 της απόφασης 2006/871/ΕΚ του Συμβουλίου, της 18ης Ιουλίου 2005, για τη σύναψη εκ μέρους της Ευρωπαϊκής Κοινότητας της συμφωνίας για τη διατήρηση των αποδημητικών υδρόβιων πτηνών της Αφρικής και της Ευρασίας.

               Οι τροποποιήσεις του πίνακα 1 του παραρτήματος 3 που πρότεινε η Ουγκάντα αφορούν τη διαγραφή της λέξης «σημαντική(ς)» από τα κριτήρια της κατηγορίας 3γ της στήλης Α και της κατηγορίας 2γ της στήλης Β, τη δημιουργία νέου κριτηρίου ως κατηγορία 3ε της στήλης Α και κατηγορία 2ε της στήλης Β για την «ταχεία βραχυπρόθεσμη φθίνουσα πορεία» και τη μεταφορά διάφορων ειδών από μια στήλη ή κατηγορία σε άλλη, όπως ορίζεται στο σχέδιο ψηφίσματος 7.3.

               Οι εν λόγω τροποποιήσεις που πρότεινε η Ουγκάντα θα πρέπει να εγκριθούν εξ ονόματος της Ευρωπαϊκής Ένωσης, καθώς αντικατοπτρίζουν την εξέλιξη της διατηρησιακής κατάστασης των οικείων πληθυσμών ειδών πτηνών και θα συμβάλουν στην επίτευξη υψηλότερου βαθμού προστασίας των πληθυσμών των ειδών που παρουσιάζουν φθίνουσα πορεία.  Ειδικότερα,

               α)Οι προτεινόμενες τροποποιήσεις του παραρτήματος 3 της συμφωνίας που υπέβαλε η Ουγκάντα και περιλαμβάνονται στο σχέδιο ψηφίσματος 7.3, οι οποίες συνάδουν προς τη σχετική νομοθεσία της ΕΕ (οδηγία για τα πτηνά), εγκρίνονται εξ ονόματος της Ευρωπαϊκής Ένωσης από την Επιτροπή, σύμφωνα με το άρθρο 3 παράγραφοι 1 και 3 της απόφασης 2006/871/ΕΚ του Συμβουλίου, της 18ης Ιουλίου 2005, για τη σύναψη εκ μέρους της Ευρωπαϊκής Κοινότητας της συμφωνίας για τη διατήρηση των αποδημητικών υδρόβιων πτηνών της Αφρικής και της Ευρασίας.

               β)Οι προτεινόμενες τροποποιήσεις του παραρτήματος 3 της συμφωνίας που υπέβαλε η Ουγκάντα και περιλαμβάνονται στο σχέδιο ψηφίσματος 7.3 αναφορικά με τα ακόλουθα εννέα είδη: πουπουλόπαπια - Somateria mollissima, σκουφοπρίστης - Mergus serrator, γκισάρι ή κυνηγόπαπια - Aythya ferina, στρειδοφάγος - Haematopus ostralegus, καλημάνα - Vanellus vanellus, ακτοτούρλι - Limosa lapponica, λιμόζα ή οχθοτούρλι - Limosa limosa, χοντροσκαλίδρα - Calidris canutus και μαυρότρυγγας - Tringa erythropus, οι οποίες δεν συνάδουν προς τη σχετική νομοθεσία της ΕΕ (οδηγία για τα πτηνά), εγκρίνονται εξ ονόματος της Ευρωπαϊκής Ένωσης σύμφωνα με το άρθρο 218 παράγραφος 9 της ΣΛΕΕ.

               Ωστόσο, σύμφωνα με το άρθρο 3 παράγραφος 4 της απόφασης 2006/871/ΕΚ του Συμβουλίου, της 18ης Ιουλίου 2005, για τη σύναψη εκ μέρους της Ευρωπαϊκής Κοινότητας της συμφωνίας για τη διατήρηση των αποδημητικών υδρόβιων πτηνών της Αφρικής και της Ευρασίας, η Επιτροπή διατυπώνει επιφύλαξη ως προς τις προτεινόμενες τροποποιήσεις σχετικά με τα ανωτέρω εννέα είδη, όπως έπραξε και στην περίπτωση τροποποιήσεων με παρόμοια αποτελέσματα κατά τις προηγούμενες διασκέψεις των μερών, καθώς οι εν λόγω τροποποιήσεις απαιτούν την τροποποίηση της οδηγίας για τα πτηνά, γεγονός που δεν είναι δυνατόν να επιτευχθεί εντός ενενήντα ημερών από την ημερομηνία της έκδοσής τους από τη διάσκεψη των μερών.

               Στην επιφύλαξη της Ευρωπαϊκής Ένωσης θα πρέπει να γίνει διάκριση μεταξύ δύο ομάδων ειδών.

               Όσον αφορά τους πληθυσμούς τεσσάρων ειδών —σκουφοπρίστης, γκισάρι ή κυνηγόπαπια, λιμόζα ή οχθοτούρλι και μαυρότρυγγας— για τους οποίους προτείνεται να εγγραφούν στις κατηγορίες 1β (γκισάρι ή κυνηγόπαπια) ή 3γ (τα άλλα τρία είδη) της στήλης Α, δεν θα επιτρέπεται πλέον η θήρευση βάσει της συμφωνίας, παρότι πρόκειται για θηρεύσιμα είδη δυνάμει της οδηγίας για τα πτηνά, καθώς περιλαμβάνονται στο παράρτημα II μέρος Β της οδηγίας. Συνεπώς, σύμφωνα με το άρθρο 3 παράγραφος 4 της απόφασης 2006/871/ΕΚ του Συμβουλίου, της 18ης Ιουλίου 2005, η Επιτροπή διατυπώνει επιφύλαξη ως προς τις εν λόγω τροποποιήσεις, καθώς δεν είναι δυνατή η τροποποίηση της οδηγίας για τα πτηνά εντός ενενήντα ημερών από την ημερομηνία της έκδοσής τους από τη διάσκεψη των μερών.

               Σε ό,τι αφορά τους πληθυσμούς των υπόλοιπων πέντε ειδών —πουπουλόπαπια, στρειδοφάγος, καλημάνα, ακτοτούρλι και χοντροσκαλίδρα— προτείνεται να εγγραφούν στην κατηγορία 4 της στήλης Α του παραρτήματος 3 της συμφωνίας. Σύμφωνα με το παράρτημα 3, η θήρευση των ειδών που είναι εγγεγραμμένα στην εν λόγω κατηγορία επιτρέπεται μόνο στο πλαίσιο διεθνούς σχεδίου δράσης για τα είδη, μέσω του οποίου τα συμβαλλόμενα μέρη προσπαθούν να εφαρμόζουν τις αρχές της προσαρμοστικής διαχείρισης απόληψης. Ως εκ τούτου, η επιφύλαξη της Ευρωπαϊκής Ένωσης ως προς τις εν λόγω τροποποιήσεις μπορεί να αρθεί, μόλις τεθεί σε εφαρμογή μηχανισμός προσαρμοστικής διαχείρισης απόληψης στο πλαίσιο διεθνούς οργανισμού, σύμφωνα με τις απαιτήσεις του άρθρου 7 της οδηγίας για τα πτηνά.

               4.ΝομικΗ βαση

               4.1.Διαδικαστική νομική βάση

               4.1.1.Αρχές

               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».

               Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το συγκεκριμένο όργανο. Περιλαμβάνει επίσης πράξεις που δεν έχουν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  6
               .

               4.1.2.Εφαρμογή στην προκειμένη περίπτωση

               Η διάσκεψη των μερών είναι όργανο που συστάθηκε από δεδομένη συμφωνία, ήτοι τη συμφωνία για τη διατήρηση των αποδημητικών υδρόβιων πτηνών της Αφρικής και της Ευρασίας.

               Η πράξη την οποία καλείται να εγκρίνει η διάσκεψη των μερών συνιστά πράξη που παράγει έννομα αποτελέσματα. Η προβλεπόμενη πράξη θα έχει δεσμευτική ισχύ βάσει του διεθνούς δικαίου και επηρεάζει με καθοριστικό τρόπο το περιεχόμενο των νομοθετικών ρυθμίσεων της Ευρωπαϊκής Ένωσης, ήτοι της οδηγίας για τα πτηνά. Αυτό οφείλεται στο γεγονός ότι ορισμένες δράσεις, ιδίως όσον αφορά τη θήρευση, που αναλαμβάνουν τα μέρη σε σχέση με τα είδη προτεραιότητας που είναι εγγεγραμμένα στον πίνακα 1 του παραρτήματος 3 της συμφωνίας δεν είναι πάντοτε συμβατές με τα προβλεπόμενα στην οδηγία για τα πτηνά όσον αφορά τα συγκεκριμένα είδη. Ειδικότερα, αν ένα είδος που περιλαμβάνεται στο παράρτημα II της οδηγίας για τα πτηνά χαρακτηρίζεται πλέον ως μη θηρεύσιμο δυνάμει της συμφωνίας AEWA, απαιτείται τροποποίηση της οδηγίας για τα πτηνά.Σύμφωνα με το άρθρο 3 της απόφασης 2006/871/ΕΚ του Συμβουλίου, της 18ης Ιουλίου 2005, για τη σύναψη εκ μέρους της Ευρωπαϊκής Κοινότητας της συμφωνίας για τη διατήρηση των αποδημητικών υδρόβιων πτηνών της Αφρικής και της Ευρασίας, σε ό,τι αφορά θέματα που εμπίπτουν στις αρμοδιότητες της Κοινότητας, η Επιτροπή εξουσιοδοτείται να εγκρίνει, εξ ονόματος της Κοινότητας, τροποποιήσεις των παραρτημάτων της συμφωνίας που θεσπίζονται σύμφωνα με το άρθρο Χ παράγραφος 5 αυτής. Ωστόσο, η εν λόγω εξουσιοδότηση περιορίζεται σε εκείνες τις τροποποιήσεις οι οποίες συνάδουν προς την κοινοτική νομοθεσία σχετικά με τη διατήρηση των άγριων πτηνών και των φυσικών τους οικοτόπων, και δεν συνεπάγονται ουδεμία τροποποίηση αυτής.

               Δεδομένου ότι οι τροποποιήσεις του πίνακα 1 του παραρτήματος 3 της συμφωνίας που πρότεινε η Ουγκάντα σχετικά με τα ακόλουθα εννέα είδη: πουπουλόπαπια - Somateria mollissima, σκουφοπρίστης - Mergus serrator, γκισάρι ή κυνηγόπαπια - Aythya ferina, στρειδοφάγος - Haematopus ostralegus, καλημάνα - Vanellus vanellus, ακτοτούρλι - Limosa lapponica, λιμόζα ή οχθοτούρλι - Limosa limosa, χοντροσκαλίδρα - Calidris canutus και μαυρότρυγγας - Tringa erythropus απαιτούν την τροποποίηση της οδηγίας για τα πτηνά, είναι απαραίτητη η έκδοση απόφασης του Συμβουλίου για τον καθορισμό της θέσης που πρέπει να ληφθεί, εξ ονόματος της Ευρωπαϊκής Ένωσης, στην έβδομη διάσκεψη των μερών της συμφωνίας
                  7
               .

               Η προβλεπόμενη πράξη δεν συμπληρώνει ούτε τροποποιεί το θεσμικό πλαίσιο της συμφωνίας.

               Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.

               4.2.Ουσιαστική νομική βάση

               4.2.1.Αρχές

               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προβλεπόμενης πράξης για την οποία λαμβάνεται θέση εξ ονόματος της Ένωσης. Εάν η προβλεπόμενη πράξη επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνη ουσιαστική νομική βάση, ήτοι εκείνη που επιβάλλει ο/η κύριος/-α ή πρωτεύων/-ουσα σκοπός ή συνιστώσα.

               4.2.2.Εφαρμογή στην προκειμένη περίπτωση

               Ο κύριος σκοπός και το περιεχόμενο της προβλεπόμενης πράξης αφορούν το περιβάλλον.

               Ως εκ τούτου, η ουσιαστική νομική βάση για την προτεινόμενη απόφαση είναι το άρθρο 192 παράγραφος 1 της ΣΛΕΕ.

               4.3.Συμπέρασμα

               Το άρθρο 192 παράγραφος 1 της ΣΛΕΕ, σε συνδυασμό με το άρθρο 218 παράγραφος 9 της ΣΛΕΕ, θα πρέπει να αποτελέσουν τη νομική βάση της προτεινόμενης απόφασης.

               5.Δημοσιευση της προβλεπομενης πραξης

               Δεδομένου ότι η προβλεπόμενη πράξη της συμφωνίας για τη διατήρηση των αποδημητικών υδρόβιων πτηνών της Αφρικής και της Ευρασίας θα τροποποιήσει τα παραρτήματα 2 και 3 της συμφωνίας, είναι σκόπιμο να δημοσιευθεί στην Επίσημη Εφημερίδα της Ευρωπαϊκής Ένωσης μετά την έγκρισή της.

               2018/0369 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στην έβδομη διάσκεψη των μερών της συμφωνίας για τη διατήρηση των αποδημητικών υδρόβιων πτηνών της Αφρικής και της Ευρασίας όσον αφορά ορισμένες τροποποιήσεις του παραρτήματος 3 της συμφωνίας

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 192 παράγραφος 1, σε συνδυασμό με το άρθρο 218 παράγραφος 9,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)H συμφωνία για τη διατήρηση των αποδημητικών υδρόβιων πτηνών της Αφρικής και της Ευρασίας («η συμφωνία») τέθηκε σε ισχύ την 1η Νοεμβρίου 1999 και συνάφθηκε εκ μέρους της Ευρωπαϊκής Κοινότητας με την απόφαση 2006/871/ΕΚ του Συμβουλίου
                  8
               .

               (2)Σύμφωνα με το άρθρο X παράγραφος 5 της συμφωνίας, η διάσκεψη των μερών μπορεί να εγκρίνει τροποποιήσεις των παραρτημάτων της συμφωνίας.

               (3)Η έβδομη διάσκεψη των μερών της συμφωνίας, στις 4-8 Δεκεμβρίου 2018, αναμένεται να εγκρίνει ψήφισμα σχετικά με την έγκριση τροποποιήσεων των παραρτημάτων 2 και 3 της συμφωνίας.

               (4)Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στη διάσκεψη των μερών, δεδομένου ότι το ψήφισμα θα έχει δεσμευτική ισχύ για την Ένωση και επηρεάζει με καθοριστικό τρόπο το περιεχόμενο του ενωσιακού δικαίου, ήτοι της οδηγίας για τα πτηνά.

               (5)Οι προτεινόμενες τροποποιήσεις του παραρτήματος 3 της συμφωνίας που υπέβαλε η Ουγκάντα και περιλαμβάνονται στο σχέδιο ψηφίσματος 7.3 αναφορικά με τα ακόλουθα εννέα είδη: πουπουλόπαπια - Somateria mollissima, σκουφοπρίστης - Mergus serrator, γκισάρι ή κυνηγόπαπια - Aythya ferina, στρειδοφάγος - Haematopus ostralegus, καλημάνα - Vanellus vanellus, ακτοτούρλι - Limosa lapponica, λιμόζα ή οχθοτούρλι - Limosa limosa, χοντροσκαλίδρα - Calidris canutus και μαυρότρυγγας - Tringa erythropus, οι οποίες δεν συνάδουν προς τη σχετική νομοθεσία της ΕΕ (οδηγία για τα πτηνά), θα πρέπει να εγκριθούν εξ ονόματος της Ευρωπαϊκής Ένωσης, καθώς συμβάλλουν στην επίτευξη υψηλότερου βαθμού προστασίας των πληθυσμών των εν λόγω ειδών που παρουσιάζουν φθίνουσα πορεία. Ωστόσο, σύμφωνα με το άρθρο 3 παράγραφος 4 της απόφασης 2006/871/ΕΚ του Συμβουλίου, της 18ης Ιουλίου 2005, για τη σύναψη εκ μέρους της Ευρωπαϊκής Κοινότητας της συμφωνίας για τη διατήρηση των αποδημητικών υδρόβιων πτηνών της Αφρικής και της Ευρασίας, η Επιτροπή διατυπώνει επιφύλαξη ως προς τις προτεινόμενες τροποποιήσεις σχετικά με τα ανωτέρω εννέα είδη,  καθώς οι εν λόγω τροποποιήσεις απαιτούν την τροποποίηση της οδηγίας για τα πτηνά, γεγονός που δεν είναι δυνατόν να επιτευχθεί εντός ενενήντα ημερών από την ημερομηνία της έκδοσής τους από τη διάσκεψη των μερών.

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που πρέπει να ληφθεί εξ ονόματος της Ένωσης στην έβδομη διάσκεψη των μερών της συμφωνίας είναι η ακόλουθη:

               Οι τροποποιήσεις του παραρτήματος 3 της συμφωνίας που υπέβαλε η Ουγκάντα και περιλαμβάνονται στο σχέδιο ψηφίσματος 7.3 της έβδομης διάσκεψης των μερών της συμφωνίας αναφορικά με τα ακόλουθα εννέα είδη: πουπουλόπαπια - Somateria mollissima, σκουφοπρίστης - Mergus serrator, γκισάρι ή κυνηγόπαπια - Aythya ferina, στρειδοφάγος - Haematopus ostralegus, καλημάνα - Vanellus vanellus, ακτοτούρλι - Limosa lapponica, λιμόζα ή οχθοτούρλι - Limosa limosa, χοντροσκαλίδρα - Calidris canutus και μαυρότρυγγας - Tringa erythropus, θα εγκριθούν εξ ονόματος της Ευρωπαϊκής Ένωσης στην έβδομη διάσκεψη των μερών.

               Άρθρο 2

               Η παρούσα απόφαση απευθύνεται στην Επιτροπή.

               Βρυξέλλες,

                     Για το Συμβούλιο

                     Ο Πρόεδρος

                     (1)

                        Απόφαση 2006/871/ΕΚ του Συμβουλίου, της 18ης Ιουλίου 2005, για τη σύναψη εκ μέρους της Ευρωπαϊκής Κοινότητας της συμφωνίας για τη διατήρηση των αποδημητικών υδρόβιων πτηνών της Αφρικής και της Ευρασίας (ΕΕ L 345 της 8.12.2006, σ. 24).

                     (2)

                        Τρία κράτη μέλη δεν είναι μέρη της συμφωνίας: η Αυστρία, η Μάλτα και η Πολωνία.

                     (3)

                        ΕΕ L 20 της 26.01.2010, σ. 7 -
                  http://eur-lex.europa.eu/LexUriServ/LexUriServ.do?uri=OJ:L:2010:020:0007:0025:EL:PDF
                  .

                     (4)

                  https://www.unep-aewa.org/en/document/adoption-amendments-aewa-annexes-3

                     (5)

                  http://data.consilium.europa.eu/doc/document/ST-10326-2018-INIT/el/pdf
                   (αλλά δεν λειτουργεί πλέον)

                     (6)

                        Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64.

                     (7)

                        Όσον αφορά τις τροποποιήσεις που δεν απαιτούν την τροποποίηση της οδηγίας για τα πτηνά, η Επιτροπή μπορεί να παράσχει την έγκρισή της σύμφωνα με την απόφαση 2006/871/ΕΚ του Συμβουλίου, της 18ης Ιουλίου 2005.

                     (8)

                        ΕΕ L 345 της 8.12.2006, σ. 24.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 5.11.2018
            COM(2018) 724 final
            2018/0374(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο του κοινού συμβουλίου που συστάθηκε δυνάμει της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου, όσον αφορά την έγκριση του εσωτερικού κανονισμού του κοινού συμβουλίου και του εσωτερικού κανονισμού της επιτροπής εμπορίου και ανάπτυξης

               ΑΙΤΙΟΛΟΓΙΚΗ ΕΚΘΕΣΗ

               1.ΑΝΤΙΚΕΙΜΕΝΟ ΤΗΣ ΠΡΟΤΑΣΗΣ

               Η παρούσα πρόταση αφορά την απόφαση για τον καθορισμό της θέσης που πρέπει να ληφθεί, εξ ονόματος της Ένωσης, στο πλαίσιο του κοινού συμβουλίου που συστάθηκε από τη συμφωνία οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της Κοινότητας για την Ανάπτυξη της Μεσημβρινής Αφρικής (ΚΑΜΑ), αφετέρου, όσον αφορά την προβλεπόμενη έγκριση του εσωτερικού κανονισμού του κοινού συμβουλίου και του εσωτερικού κανονισμού της επιτροπής εμπορίου και ανάπτυξης.

               2.ΠΛΑΙΣΙΟ ΤΗΣ ΠΡΟΤΑΣΗΣ

               2.1.Η συμφωνία οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου

               Οι στόχοι της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου, («η συμφωνία») είναι:

               α)η συμβολή στη μείωση και την εξάλειψη της φτώχειας, μέσω της θέσπισης μιας εμπορικής εταιρικής σχέσης σύμφωνης με τον στόχο της βιώσιμης ανάπτυξης, τους ΑΣΧ και τη συμφωνία του Κοτονού·

               β)η προώθηση της περιφερειακής ολοκλήρωσης, της οικονομικής συνεργασίας και της χρηστής διακυβέρνησης, δημιουργώντας και εφαρμόζοντας έτσι ένα αποτελεσματικό, προβλέψιμο και διαφανές περιφερειακό ρυθμιστικό πλαίσιο εμπορίου και επενδύσεων μεταξύ των συμβαλλόμενων μερών και των κρατών ΣΟΕΣ της ΚΑΜΑ·

               γ)η προαγωγή της βαθμιαίας ενσωμάτωσης των κρατών ΣΟΕΣ της ΚΑΜΑ στην παγκόσμια οικονομία, σύμφωνα με τις πολιτικές επιλογές και τις αναπτυξιακές προτεραιότητές τους·

               δ)η βελτίωση της ικανότητας των κρατών ΣΟΕΣ της ΚΑΜΑ όσον αφορά την πολιτική για το εμπόριο και τα ζητήματα που συνδέονται με το εμπόριο·

               ε)η υποστήριξη των συνθηκών για την αύξηση των επενδύσεων και των ιδιωτικών πρωτοβουλιών, καθώς και η ενίσχυση της ικανότητας παροχής, της ανταγωνιστικότητας και της οικονομικής μεγέθυνσης στα κράτη ΣΟΕΣ της ΚΑΜΑ· και

               στ)η ενίσχυση των υφιστάμενων σχέσεων των συμβαλλόμενων μερών με βάση την αλληλεγγύη και το αμοιβαίο συμφέρον.

               Η συμφωνία εφαρμόζεται προσωρινά μεταξύ της Ευρωπαϊκής Ένωσης και των κρατών μελών της, αφενός, και της Μποτσουάνα, του Λεσόθο, της Ναμίμπια, του Εσουατίνι και της Νότιας Αφρικής, αφετέρου, από τις 10 Οκτωβρίου 2016, και μεταξύ της Ευρωπαϊκής Ένωσης και των κρατών μελών της, αφενός, και της Μοζαμβίκης, αφετέρου, από τις 4 Φεβρουαρίου 2018.

               2.2.Το κοινό συμβούλιο

               Το άρθρο 100 της συμφωνίας προβλέπει τη σύσταση του κοινού συμβουλίου και ορίζει ότι αυτό «επιβλέπει και διαχειρίζεται την εφαρμογή της παρούσας συμφωνίας».

               Το άρθρο 101 της συμφωνίας ορίζει ότι το κοινό συμβούλιο αποτελείται, αφενός, από τα σχετικά μέλη του Συμβουλίου της ΕΕ και τα σχετικά μέλη της Ευρωπαϊκής Επιτροπής ή τους εκπροσώπους τους και, αφετέρου, από τους σχετικούς υπουργούς των κρατών ΣΟΕΣ της ΚΑΜΑ ή τους εκπροσώπους τους. Τα καθήκοντα του κοινού συμβουλίου περιλαμβάνουν τη θέσπιση του εσωτερικού κανονισμού του και του εσωτερικού κανονισμού της επιτροπής εμπορίου και ανάπτυξης.

               Το άρθρο 102 της συμφωνίας προβλέπει ότι το κοινό συμβούλιο λαμβάνει αποφάσεις συναινετικά και ότι οι εν λόγω αποφάσεις είναι δεσμευτικές για τα συμβαλλόμενα μέρη.

               2.3.Η προβλεπόμενη πράξη του κοινού συμβουλίου

               Κατά την πρώτη του συνεδρίαση, το κοινό συμβούλιο πρόκειται να εκδώσει απόφαση σχετικά με τον εσωτερικό κανονισμό του και τον εσωτερικό κανονισμό της επιτροπής εμπορίου και ανάπτυξης («η προβλεπόμενη πράξη»).

               Σκοπός της προβλεπόμενης πράξης είναι η θέσπιση των κανόνων για την οργάνωση και τη λειτουργία του κοινού συμβουλίου και της επιτροπής εμπορίου και ανάπτυξης.

               3.Θέση που πρέπει να ληφθεί εξ ονόματος της Ένωσης

               Η παρούσα πρόταση απόφασης του Συμβουλίου καθορίζει τη θέση που πρέπει να ληφθεί, εξ ονόματος της Ένωσης, στο πλαίσιο του κοινού συμβουλίου που συστάθηκε μεταξύ της ΕΕ και των κρατών ΣΟΕΣ της ΚΑΜΑ, όσον αφορά τον εσωτερικό κανονισμό του κοινού συμβουλίου και τον εσωτερικό κανονισμό της επιτροπής εμπορίου και ανάπτυξης.

               Τα συμβαλλόμενα μέρη της συμφωνίας συζήτησαν αυτούς τους εσωτερικούς κανονισμούς και συμφώνησαν ότι, με την επιφύλαξη των διαδικασιών λήψης αποφάσεων της ΕΕ, αυτοί αναμένεται να εγκριθούν κατά την πρώτη συνεδρίαση του κοινού συμβουλίου, η οποία προβλέπεται για το πρώτο εξάμηνο του 2019.

               Το περιεχόμενο των συνημμένων εσωτερικών κανονισμών είναι σε μεγάλο βαθμό παρόμοιο με εκείνο των εσωτερικών κανονισμών άλλων συμφωνιών οικονομικής εταιρικής σχέσης ή άλλων εμπορικών συμφωνιών.

               Οι εσωτερικοί κανονισμοί είναι απαραίτητοι για την ολοκλήρωση του θεσμικού πλαισίου της συμφωνίας και, συνακόλουθα, για την εξασφάλιση της ομαλής εφαρμογής της συμφωνίας.

               4.Νομική βάση

               4.1.Διαδικαστική νομική βάση

               4.1.1.Αρχές

               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».

               Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εκάστοτε όργανο. Περιλαμβάνει, επίσης, έγγραφα που δεν έχουν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  1
               .

               4.1.2.Εφαρμογή στην προκειμένη περίπτωση

               Το κοινό συμβούλιο είναι όργανο που έχει συσταθεί με διεθνή συμφωνία, συγκεκριμένα τη ΣΟΕΣ μεταξύ της ΕΕ και της ΚΑΜΑ.

               Η πράξη την οποία καλείται να θεσπίσει το κοινό συμβούλιο είναι πράξη που παράγει έννομα αποτελέσματα. Η προβλεπόμενη πράξη θα είναι δεσμευτική βάσει του διεθνούς δικαίου, σύμφωνα με το άρθρο 102 παράγραφος 2 της συμφωνίας.

               Η προβλεπόμενη πράξη δεν συμπληρώνει ούτε τροποποιεί το θεσμικό πλαίσιο της συμφωνίας.

               Ως εκ τούτου, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.

               4.2.Ουσιαστική νομική βάση

               4.2.1.Αρχές

               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προβλεπόμενης πράξης, για την οποία λαμβάνεται θέση εξ ονόματος της Ένωσης. Εάν η προβλεπόμενη πράξη επιδιώκει διττό σκοπό ή έχει δύο συνιστώσες και εάν ένας από αυτούς τους σκοπούς ή μία από αυτές τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνο ουσιαστική νομική βάση, ήτοι σε εκείνη που επιβάλλει ο κύριος ή πρωτεύων σκοπός ή η κύρια ή πρωτεύουσα συνιστώσα.

               4.2.2.Εφαρμογή στην προκειμένη περίπτωση

               Ο κύριος στόχος και το περιεχόμενο της προβλεπόμενης πράξης αφορούν την κοινή εμπορική πολιτική.

               Συνεπώς, η ουσιαστική νομική βάση για την προτεινόμενη απόφαση είναι το άρθρο 207 της ΣΛΕΕ.

               4.3.Συμπέρασμα

               Η νομική βάση της προτεινόμενης απόφασης θα πρέπει να είναι το άρθρο 207 της ΣΛΕΕ, σε συνδυασμό με το άρθρο 218 παράγραφος 9 της ΣΛΕΕ.

               2018/0374 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο του κοινού συμβουλίου που συστάθηκε δυνάμει της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου, όσον αφορά την έγκριση του εσωτερικού κανονισμού του κοινού συμβουλίου και του εσωτερικού κανονισμού της επιτροπής εμπορίου και ανάπτυξης

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207, σε συνδυασμό με το άρθρο 218 παράγραφος 9,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Η συμφωνία οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της Κοινότητας για την Ανάπτυξη της Μεσημβρινής Αφρικής (ΚΑΜΑ), αφετέρου, υπογράφηκε από την Ευρωπαϊκή Ένωση και τα κράτη μέλη της στις 10 Ιουνίου 2016
                  2
                («η συμφωνία»). Εφαρμόζεται προσωρινά μεταξύ της Ευρωπαϊκής Ένωσης και των κρατών μελών της, αφενός, και της Μποτσουάνα, του Λεσόθο, της Ναμίμπια, του Εσουατίνι και της Νότιας Αφρικής, αφετέρου, από τις 10 Οκτωβρίου 2016, και μεταξύ της Ευρωπαϊκής Ένωσης και των κρατών μελών της, αφενός, και της Μοζαμβίκης, αφετέρου, από τις 4 Φεβρουαρίου 2018.

               (2)Σύμφωνα με το άρθρο 102 παράγραφος 1 της συμφωνίας, το κοινό συμβούλιο μπορεί να λαμβάνει αποφάσεις για όλα τα θέματα που καλύπτονται από την παρούσα συμφωνία. Σύμφωνα με το άρθρο 101 παράγραφος 3 στοιχεία η) και θ) το κοινό συμβούλιο θεσπίζει τον εσωτερικό κανονισμό του και τον εσωτερικό κανονισμό της επιτροπής εμπορίου και ανάπτυξης.

               (3)Το κοινό συμβούλιο, κατά την πρώτη συνεδρίασή του, εγκρίνει τις αποφάσεις σχετικά με τον εσωτερικό του κανονισμό και τον εσωτερικό κανονισμό της επιτροπής εμπορίου και ανάπτυξης.

               (4)Είναι σκόπιμο να καθοριστεί η θέση που πρέπει να ληφθεί, εξ ονόματος της Ένωσης, στο πλαίσιο του κοινού συμβουλίου, δεδομένου ότι η προβλεπόμενη απόφαση του κοινού συμβουλίου θα είναι δεσμευτική για την Ένωση,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που πρέπει να ληφθεί, εξ ονόματος της Ευρωπαϊκής Ένωσης, κατά την πρώτη συνεδρίαση του κοινού συμβουλίου, βασίζεται στο σχέδιο απόφασης του κοινού συμβουλίου όσον αφορά τον εσωτερικό κανονισμό του κοινού συμβουλίου και τον εσωτερικό κανονισμό της επιτροπής εμπορίου και ανάπτυξης, το οποίο επισυνάπτεται στην παρούσα απόφαση.

               Άρθρο 2

               Η παρούσα απόφαση απευθύνεται στην Επιτροπή.

               Βρυξέλλες,

                     Για το Συμβούλιο

                     Ο Πρόεδρος

                     (1)

                        Απόφαση του Δικαστηρίου, της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64.

                     (2)

                        Συμφωνία οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου (ΕΕ L 250 της 16.9.2016, σ. 3).

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 5.11.2018
            COM(2018) 724 final
            ΠΑΡΑΡΤΗΜΑ
            της
            Πρότασης για Απόφαση του Συμβουλίου
            για τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο του κοινού συμβουλίου που συστάθηκε δυνάμει της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου, όσον αφορά την έγκριση του εσωτερικού κανονισμού του κοινού συμβουλίου και του εσωτερικού κανονισμού της επιτροπής εμπορίου και ανάπτυξης

               ΠΡΟΣΑΡΤΗΜΑ

               ΑΠΟΦΑΣΗ αριθ. 1 ΤΟΥ ΚΟΙΝΟΥ ΣΥΜΒΟΥΛΙΟΥ

               της

               σχετικά με την έγκριση του εσωτερικού κανονισμού του κοινού συμβουλίου και του εσωτερικού κανονισμού της επιτροπής εμπορίου και ανάπτυξης

               ΤΟ ΚΟΙΝΟ ΣΥΜΒΟΥΛΙΟ,

               Έχοντας υπόψη τη συμφωνία οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου (εφεξής «η συμφωνία»), η οποία υπεγράφη στο Κασάνε, στις 10 Ιουνίου 2016, και ιδίως τα άρθρα 100, 101 και 102,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               1.Ο εσωτερικός κανονισμός του κοινού συμβουλίου θεσπίζεται, όπως ορίζεται στο παράρτημα Ι.

               2.Ο εσωτερικός κανονισμός της επιτροπής εμπορίου και ανάπτυξης θεσπίζεται, όπως ορίζεται στο παράρτημα ΙΙ.

               3.Η παρούσα απόφαση αρχίζει να ισχύει από την ημερομηνία της έκδοσής της.

               (τόπος)..... (ημερομηνία).........

                        Για το κοινό συμβούλιο

                        Υπουργός Εμπορίου του/της

                        Αντιπρόσωπος ΕΕ

               ΠΑΡΑΡΤΗΜΑ I

               ΕΣΩΤΕΡΙΚΟΣ ΚΑΝΟΝΙΣΜΟΣ ΤΟΥ ΚΟΙΝΟΥ ΣΥΜΒΟΥΛΙΟΥ

               ΚΕΦΑΛΑΙΟ I

               ΟΡΓΑΝΩΣΗ

               Άρθρο 1

               Σύνθεση και προεδρία

               1.Το κοινό συμβούλιο που συγκροτείται σύμφωνα με το άρθρο 100 της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου, (εφεξής «η συμφωνία») εκτελεί τα καθήκοντά του όπως προβλέπεται στα άρθρα 100 και 101 της συμφωνίας.

               2.Στον παρόντα εσωτερικό κανονισμό, η αναφορά στα «συμβαλλόμενα μέρη» είναι σύμφωνη με τον ορισμό που παρέχεται στο άρθρο 104 της συμφωνίας.

               3.Όπως προβλέπεται στο άρθρο 101 παράγραφος 1 της συμφωνίας, το κοινό συμβούλιο αποτελείται, αφενός, από τα σχετικά μέλη του Συμβουλίου της ΕΕ και τα σχετικά μέλη της Ευρωπαϊκής Επιτροπής ή τους εκπροσώπους τους και, αφετέρου, από τους σχετικούς υπουργούς των κρατών ΣΟΕΣ της ΚΑΜΑ ή τους εκπροσώπους τους.

               4.Η προεδρία του κοινού συμβουλίου ασκείται, σε υπουργικό επίπεδο, εκ περιτροπής από εκπρόσωπο του Συμβουλίου της Ευρωπαϊκής Ένωσης και εκπρόσωπο της Ευρωπαϊκής Επιτροπής, εξ ονόματος του συμβαλλόμενου μέρους ΕΕ, και από εκπρόσωπο των κρατών ΣΟΕΣ της ΚΑΜΑ. Η πρώτη συνεδρίαση του κοινού συμβουλίου προεδρεύεται από κοινού από τα συμβαλλόμενα μέρη.

               5.Η εντολή που αντιστοιχεί στην πρώτη περίοδο αρχίζει την ημερομηνία της πρώτης συνεδρίασης του κοινού συμβουλίου και λήγει στις 31 Δεκεμβρίου του ίδιου έτους.

               Άρθρο 2

               Συνεδριάσεις

               1.Όπως προβλέπεται στο άρθρο 102 παράγραφος 4, το κοινό συμβούλιο συνέρχεται σε τακτά διαστήματα που δεν υπερβαίνουν τα δύο (2) έτη και, εκτάκτως, όταν το απαιτούν οι περιστάσεις και συμφωνούν τα συμβαλλόμενα μέρη.

               2.Οι συνεδριάσεις πραγματοποιούνται εκ περιτροπής στις Βρυξέλλες ή στο έδαφος ενός από τα κράτη ΣΟΕΣ της ΚΑΜΑ, εκτός εάν τα συμβαλλόμενα μέρη συμφωνήσουν διαφορετικά.

               3.Εκτός εάν τα συμβαλλόμενα μέρη συμφωνήσουν διαφορετικά, οι συνεδριάσεις του κοινού συμβουλίου συγκαλούνται από το συμβαλλόμενο μέρος που ασκεί την προεδρία, μετά από διαβούλευση με το άλλο συμβαλλόμενο μέρος.

               4.Τα συμβαλλόμενα μέρη δύνανται να συμφωνήσουν να διεξάγουν τις συνεδριάσεις του κοινού συμβουλίου με ηλεκτρονικά μέσα.

               Άρθρο 3

               Παρατηρητές

               Το κοινό συμβούλιο μπορεί να αποφασίζει να προσκαλεί παρατηρητές ad hoc και να προσδιορίζει ποια θέματα της ημερήσιας διάταξης θα είναι ανοικτά σ’ αυτούς τους παρατηρητές.

               Άρθρο 4

               Γραμματεία

               1.Το συμβαλλόμενο μέρος που φιλοξενεί τη συνεδρίαση του κοινού συμβουλίου εκτελεί χρέη γραμματείας.

               2.Όταν η συνεδρίαση πραγματοποιείται με ηλεκτρονικά μέσα, το συμβαλλόμενο μέρος που ασκεί την προεδρία ενεργεί ως γραμματεία.

               ΚΕΦΑΛΑΙΟ IΙ

               ΛΕΙΤΟΥΡΓΙΑ

               Άρθρο 5

               Έγγραφα

               Σε περίπτωση που οι συσκέψεις του κοινού συμβουλίου βασίζονται σε έγγραφα τεκμηρίωσης, τα έγγραφα αυτά αριθμούνται και διανέμονται από τη γραμματεία του κοινού συμβουλίου ως έγγραφα του κοινού συμβουλίου.

               Άρθρο 6

               Γνωστοποίηση και ημερήσια διάταξη των συνεδριάσεων

               1.Η Γραμματεία γνωστοποιεί στα συμβαλλόμενα μέρη τη σύγκληση συνεδρίασης και ζητά προτάσεις για την ημερήσια διάταξη το αργότερο τριάντα (30) ημέρες πριν από τη συνεδρίαση. Σε περίπτωση που πρέπει να ληφθεί υπόψη επείγον θέμα και/ή απρόβλεπτες περιστάσεις, η συνεδρίαση μπορεί να συγκληθεί σε σύντομο χρονικό διάστημα.

               2.Η γραμματεία του κοινού συμβουλίου καταρτίζει προσωρινή ημερησία διάταξη για κάθε συνεδρίαση. Η εν λόγω ημερήσια διάταξη διαβιβάζεται από τη γραμματεία προς τον πρόεδρο και τα μέλη του κοινού συμβουλίου, το αργότερο δεκατέσσερις (14) ημέρες πριν από την έναρξη της συνεδρίασης.

               3.Η προσωρινή ημερήσια διάταξη περιλαμβάνει θέματα για τα οποία η γραμματεία του κοινού συμβουλίου έλαβε αίτημα εγγραφής στην ημερήσια διάταξη από συμβαλλόμενο μέρος.

               4.Η ημερήσια διάταξη εγκρίνεται από το κοινό συμβούλιο κατά την έναρξη κάθε συνεδρίασης. Αν συμφωνήσουν τα συμβαλλόμενα μέρη, μπορούν να εγγραφούν στην ημερήσια διάταξη και άλλα θέματα πέραν αυτών που περιλαμβάνονται στην προσωρινή ημερήσια διάταξη.

               5.Με τη συμφωνία όλων των συμβαλλόμενων μερών, ο πρόεδρος του κοινού συμβουλίου μπορεί να προσκαλεί εμπειρογνώμονες να παραστούν στις συνεδριάσεις του, προκειμένου να παράσχουν πληροφορίες για ειδικά θέματα.

               Άρθρο 7

               Πρακτικό της συνεδρίασης

               Εκτός εάν τα συμβαλλόμενα μέρη συμφωνήσουν διαφορετικά, το πρακτικό κάθε συνεδρίασης συντάσσεται από τη γραμματεία του κοινού συμβουλίου και εγκρίνεται στο τέλος κάθε συνεδρίασης.

               Άρθρο 8

               Αποφάσεις και συστάσεις

               1.Όπως προβλέπεται στο άρθρο 102 της συμφωνίας, το κοινό συμβούλιο εκδίδει συναινετικά αποφάσεις ή συστάσεις στις περιπτώσεις που προβλέπονται από τη συμφωνία.

               2.Στις περιπτώσεις στις οποίες το κοινό συμβούλιο έχει το δικαίωμα, βάσει της συμφωνίας, να εκδίδει αποφάσεις ή συστάσεις, οι εν λόγω πράξεις φέρουν την ονομασία «απόφαση» ή «σύσταση» αντιστοίχως, στο πρακτικό των συνεδριάσεων. Η γραμματεία του κοινού συμβουλίου δίνει σε κάθε εκδοθείσα απόφαση ή σύσταση αύξοντα αριθμό, συνοδευόμενο από την ημερομηνία έκδοσης της πράξης και περιγραφή του αντικειμένου της. Σε κάθε απόφαση ή σύσταση ορίζεται η ημερομηνία έναρξης της ισχύος της.

               3.Σε περίπτωση που ένα κράτος ΣΟΕΣ της ΚΑΜΑ δεν παρίσταται, η γραμματεία κοινοποιεί τις αποφάσεις και/ή τις συστάσεις της συνεδρίασης στο εν λόγω μέλος που δεν ήταν σε θέση να παραστεί στη συνεδρίαση. Το εν λόγω κράτος ΣΟΕΣ της ΚΑΜΑ παρέχει γραπτή απάντηση εντός δέκα (10) ημερολογιακών ημερών από την αποστολή των αποφάσεων και/ή των συστάσεων, με την οποία υποδεικνύει τις αποφάσεις και/ή τις συστάσεις με τις οποίες δεν συμφωνεί, περιλαμβάνοντας τους σχετικούς λόγους. Ελλείψει της προαναφερόμενης γραπτής απάντησης εντός δέκα (10) ημερολογιακών ημερών, οι αποφάσεις και/ή οι συστάσεις θεωρείται ότι έχουν εγκριθεί. Σε περίπτωση που το κράτος ΣΟΕΣ της ΚΑΜΑ που δεν παραστάθηκε διαφωνεί με τις αποφάσεις και/ή τις συστάσεις, εφαρμόζεται η διαδικασία που προβλέπεται στην παράγραφο 4.

               4.Κατά το διάστημα μεταξύ των συνεδριάσεων το κοινό συμβούλιο μπορεί, αν συμφωνήσουν και τα δύο συμβαλλόμενα μέρη, να εκδίδει αποφάσεις και συστάσεις με γραπτή διαδικασία ή με ηλεκτρονικά μέσα. Η γραπτή διαδικασία συνίσταται στην ανταλλαγή σημειωμάτων μεταξύ των εκπροσώπων των συμβαλλόμενων μερών.

               5.Οι αποφάσεις και οι συστάσεις που εκδίδονται από το κοινό συμβούλιο επικυρώνονται με τη δημιουργία γνησίου αντιγράφου τους, το οποίο υπογράφεται από έναν εκπρόσωπο της Ευρωπαϊκής Ένωσης και έναν εκπρόσωπο των κρατών ΣΟΕΣ της ΚΑΜΑ.

               Άρθρο 9

               Δημοσιότητα

               1.Οι συνεδριάσεις του κοινού συμβουλίου δεν είναι δημόσιες, εκτός αν αποφασιστεί διαφορετικά.

               2.Τα συμβαλλόμενα μέρη μπορούν να αποφασίσουν τη δημοσίευση των αποφάσεων και των συστάσεων του κοινού συμβουλίου.

               ΚΕΦΑΛΑΙΟ IΙ

               ΤΕΛΙΚΕΣ ΔΙΑΤΑΞΕΙΣ

               Άρθρο 10

               Δαπάνες

               1.Κάθε συμβαλλόμενο μέρος αναλαμβάνει όλες τις δαπάνες τις οποίες συνεπάγεται η συμμετοχή του στις συνεδριάσεις του κοινού συμβουλίου, τόσο όσον αφορά τα έξοδα προσωπικού, ταξιδιού και διαμονής όσο και τα έξοδα ταχυδρομείου και τηλεπικοινωνιών.

               2.Τις δαπάνες για τη διοργάνωση των συνεδριάσεων, την παροχή υπηρεσιών διερμηνείας και την αναπαραγωγή εγγράφων αναλαμβάνει το συμβαλλόμενο μέρος που φιλοξενεί τη συνεδρίαση.

               Άρθρο 11

               Επιτροπή εμπορίου και ανάπτυξης

               Όπως προβλέπεται στο άρθρο 103 παράγραφος 5 της συμφωνίας, η επιτροπή εμπορίου και ανάπτυξης αναφέρεται στο κοινό συμβούλιο.

               Άρθρο 12

               Τροποποίηση του εσωτερικού κανονισμού

               Ο παρών εσωτερικός κανονισμός δύναται να τροποποιηθεί εγγράφως με απόφαση του κοινού συμβουλίου, σύμφωνα με το άρθρο 8.

               ΠΑΡΑΡΤΗΜΑ IΙ

               ΕΣΩΤΕΡΙΚΟΣ ΚΑΝΟΝΙΣΜΟΣ ΤΗΣ ΕΠΙΤΡΟΠΗΣ ΕΜΠΟΡΙΟΥ ΚΑΙ ΑΝΑΠΤΥΞΗΣ

               ΚΕΦΑΛΑΙΟ I

               ΟΡΓΑΝΩΣΗ

               Άρθρο 1

               Σύνθεση και προεδρία

               1.Η επιτροπή εμπορίου και ανάπτυξης που συγκροτήθηκε σύμφωνα με το άρθρο 103 της συμφωνίας οικονομικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και των κρατών ΣΟΕΣ της ΚΑΜΑ, αφετέρου, (εφεξής «η συμφωνία») εκτελεί τα καθήκοντά της όπως προβλέπεται στο άρθρο 103 της συμφωνίας.

               2.Στον παρόντα εσωτερικό κανονισμό, η αναφορά στα «συμβαλλόμενα μέρη» είναι σύμφωνη με τον ορισμό που προβλέπεται στο άρθρο 104 της συμφωνίας.

               3.Όπως προβλέπεται στο άρθρο 103 παράγραφος 1 της συμφωνίας, η επιτροπή εμπορίου και ανάπτυξης αποτελείται από αντιπροσώπους των μερών, κατά κανόνα σε επίπεδο ανώτερων υπαλλήλων.

               4.Όπως προβλέπεται στο άρθρο 103 παράγραφος 2 της συμφωνίας, η προεδρία της επιτροπής εμπορίου και ανάπτυξης ασκείται εκ περιτροπής από ανώτερο υπάλληλο της Ευρωπαϊκής Επιτροπής και από ανώτερο υπάλληλο των κρατών ΣΟΕΣ της ΚΑΜΑ. Κατά την πρώτη συνεδρίαση της επιτροπής εμπορίου και ανάπτυξης, η προεδρία ασκείται από κοινού από ανώτερο υπάλληλο της Ευρωπαϊκής Επιτροπής και από ανώτερο υπάλληλο των κρατών ΣΟΕΣ της ΚΑΜΑ.

               5.Η εντολή που αντιστοιχεί στην πρώτη περίοδο αρχίζει την ημερομηνία της πρώτης συνεδρίασης της επιτροπής εμπορίου και ανάπτυξης και λήγει στις 31 Δεκεμβρίου του ίδιου έτους.

               Άρθρο 2

               Συνεδριάσεις

               1.Η επιτροπή εμπορίου και ανάπτυξης συνέρχεται τουλάχιστον μία φορά τον χρόνο ή κατόπιν αιτήματος ενός από τα δύο συμβαλλόμενα μέρη. Οι συνεδριάσεις πραγματοποιούνται εκ περιτροπής στις Βρυξέλλες ή στο έδαφος ενός από τα κράτη ΣΟΕΣ της ΚΑΜΑ, εκτός εάν τα συμβαλλόμενα μέρη συμφωνήσουν διαφορετικά.

               2.Εκτός εάν τα συμβαλλόμενα μέρη συμφωνήσουν διαφορετικά, οι συνεδριάσεις της επιτροπής εμπορίου και ανάπτυξης συγκαλούνται από το συμβαλλόμενο μέρος που ασκεί την προεδρία, μετά από διαβούλευση με το άλλο συμβαλλόμενο μέρος.

               3.Τα συμβαλλόμενα μέρη δύνανται να συμφωνήσουν να διεξάγουν τις συνεδριάσεις της επιτροπής εμπορίου και ανάπτυξης με ηλεκτρονικά μέσα.

               Άρθρο 3

               Παρατηρητές

               Η επιτροπή εμπορίου και ανάπτυξης μπορεί να αποφασίζει να προσκαλεί παρατηρητές ad hoc και να προσδιορίζει ποια θέματα της ημερήσιας διάταξης θα είναι ανοικτά σ’ αυτούς τους παρατηρητές.

               Άρθρο 4

               Γραμματεία

               1.Το συμβαλλόμενο μέρος που φιλοξενεί τη συνεδρίαση της επιτροπής εμπορίου και ανάπτυξης ενεργεί ως γραμματεία.

               2.Όταν η συνεδρίαση πραγματοποιείται με ηλεκτρονικά μέσα, το συμβαλλόμενο μέρος που ασκεί την προεδρία ενεργεί ως γραμματεία.

               ΚΕΦΑΛΑΙΟ IΙ

               ΛΕΙΤΟΥΡΓΙΑ

               Άρθρο 5

               Έγγραφα

               Σε περίπτωση που οι συσκέψεις της επιτροπής εμπορίου και ανάπτυξης βασίζονται σε έγγραφα τεκμηρίωσης, τα έγγραφα αυτά αριθμούνται και κυκλοφορούν από τη γραμματεία της επιτροπής εμπορίου και ανάπτυξης ως έγγραφα της επιτροπής εμπορίου και ανάπτυξης.

               Άρθρο 6

               Γνωστοποίηση και ημερήσια διάταξη των συνεδριάσεων

               1.Η Γραμματεία γνωστοποιεί στα συμβαλλόμενα μέρη τη σύγκληση συνεδρίασης και ζητά προτάσεις για την ημερήσια διάταξη το αργότερο 30 ημέρες πριν από τη συνεδρίαση. Σε περίπτωση που πρέπει να ληφθεί υπόψη επείγον θέμα και/ή απρόβλεπτες περιστάσεις, η συνεδρίαση μπορεί να συγκληθεί σε σύντομο χρονικό διάστημα.

               2.Η γραμματεία της επιτροπής εμπορίου και ανάπτυξης καταρτίζει προσωρινή ημερήσια διάταξη για κάθε συνεδρίαση. Η εν λόγω ημερήσια διάταξη διαβιβάζεται από τη γραμματεία προς τον πρόεδρο και τα μέλη της επιτροπής εμπορίου και ανάπτυξης, το αργότερο 14 ημέρες πριν από την έναρξη της συνεδρίασης.

               3.Η προσωρινή ημερήσια διάταξη περιλαμβάνει θέματα για τα οποία η γραμματεία της επιτροπής εμπορίου και ανάπτυξης έλαβε αίτημα εγγραφής στην ημερήσια διάταξη από συμβαλλόμενο μέρος.

               4.Η ημερήσια διάταξη εγκρίνεται από την επιτροπή εμπορίου και ανάπτυξης κατά την έναρξη κάθε συνεδρίασης. Αν συμφωνήσουν τα συμβαλλόμενα μέρη, μπορούν να εγγραφούν στην ημερήσια διάταξη και άλλα θέματα πέραν αυτών που περιλαμβάνονται στην προσωρινή ημερήσια διάταξη.

               5.Με τη συμφωνία όλων των συμβαλλόμενων μερών, ο πρόεδρος της επιτροπής εμπορίου και ανάπτυξης μπορεί να προσκαλεί εμπειρογνώμονες να παραστούν στις συνεδριάσεις της, προκειμένου να παράσχουν πληροφορίες για ειδικά θέματα.

               Άρθρο 7

               Πρακτικό της συνεδρίασης

               Εκτός εάν τα συμβαλλόμενα μέρη συμφωνήσουν διαφορετικά, το πρακτικό κάθε συνεδρίασης συντάσσεται από τη γραμματεία της επιτροπής εμπορίου και ανάπτυξης και εγκρίνεται στο τέλος κάθε συνεδρίασης.

               Άρθρο 8

               Αποφάσεις και συστάσεις

               1.Όπως προβλέπεται στο άρθρο 103 παράγραφος 6 της συμφωνίας, η επιτροπή εμπορίου και ανάπτυξης λαμβάνει αποφάσεις ή διατυπώνει συστάσεις με συναίνεση, στις περιπτώσεις που προβλέπονται από την παρούσα συμφωνία ή όταν έχει εξουσιοδοτηθεί με τη σχετική αρμοδιότητα από το κοινό συμβούλιο.

               2.Στις περιπτώσεις στις οποίες η επιτροπή εμπορίου και ανάπτυξης έχει το δικαίωμα, βάσει της συμφωνίας, να εκδίδει αποφάσεις ή συστάσεις ή στις περιπτώσεις που έχει εξουσιοδοτηθεί με τη σχετική αρμοδιότητα από το κοινό συμβούλιο, οι εν λόγω πράξεις φέρουν την ονομασία «απόφαση» ή «σύσταση» αντιστοίχως, στο πρακτικό των συνεδριάσεων. Η γραμματεία της επιτροπής εμπορίου και ανάπτυξης δίνει σε κάθε εκδοθείσα απόφαση ή σύσταση αύξοντα αριθμό, συνοδευόμενο από την ημερομηνία έκδοσης της πράξης και περιγραφή του αντικειμένου της. Σε κάθε απόφαση ή σύσταση ορίζεται η ημερομηνία έναρξης της ισχύος της.

               3.Σε περίπτωση που ένα κράτος ΣΟΕΣ της ΚΑΜΑ δεν παρίσταται, η γραμματεία κοινοποιεί τις αποφάσεις και/ή τις συστάσεις της συνεδρίασης στο εν λόγω μέλος που δεν ήταν σε θέση να παραστεί στη συνεδρίαση. Το εν λόγω κράτος ΣΟΕΣ της ΚΑΜΑ παρέχει γραπτή απάντηση εντός 10 ημερολογιακών ημερών από την αποστολή των αποφάσεων και/ή των συστάσεων, με την οποία υποδεικνύει τις αποφάσεις και/ή τις συστάσεις με τις οποίες δεν συμφωνεί, περιλαμβάνοντας τους σχετικούς λόγους. Ελλείψει της προαναφερόμενης γραπτής απάντησης εντός 10 ημερολογιακών ημερών, οι αποφάσεις και/ή οι συστάσεις θεωρείται ότι έχουν εγκριθεί. Σε περίπτωση που το κράτος ΣΟΕΣ της ΚΑΜΑ που δεν παραστάθηκε διαφωνεί με τις αποφάσεις και/ή τις συστάσεις, εφαρμόζεται η διαδικασία που προβλέπεται στην παράγραφο 4.

               4.Κατά το διάστημα μεταξύ των συνεδριάσεων η επιτροπή εμπορίου και ανάπτυξης μπορεί, αν συμφωνήσουν και τα δύο συμβαλλόμενα μέρη, να εκδίδει αποφάσεις και συστάσεις με γραπτή διαδικασία ή με ηλεκτρονικά μέσα. Η γραπτή διαδικασία συνίσταται στην ανταλλαγή σημειωμάτων μεταξύ των εκπροσώπων των συμβαλλόμενων μερών.

               5.Οι αποφάσεις και οι συστάσεις που εκδίδονται από την επιτροπή εμπορίου και ανάπτυξης επικυρώνονται με τη δημιουργία γνησίου αντιγράφου τους, το οποίο υπογράφεται από έναν εκπρόσωπο της Ευρωπαϊκής Ένωσης και έναν εκπρόσωπο των κρατών ΣΟΕΣ της ΚΑΜΑ.

               Άρθρο 9

               Δημοσιότητα

               1.Οι συνεδριάσεις της επιτροπής εμπορίου και ανάπτυξης δεν είναι δημόσιες, εκτός αν αποφασιστεί διαφορετικά.

               2.Τα συμβαλλόμενα μέρη μπορούν να αποφασίσουν τη δημοσίευση των αποφάσεων και των συστάσεων της επιτροπής εμπορίου και ανάπτυξης.

               ΚΕΦΑΛΑΙΟ IΙΙ

               ΤΕΛΙΚΕΣ ΔΙΑΤΑΞΕΙΣ

               Άρθρο 10

               Δαπάνες

               1.Κάθε συμβαλλόμενο μέρος αναλαμβάνει όλες τις δαπάνες τις οποίες συνεπάγεται η συμμετοχή του στις συνεδριάσεις της επιτροπής εμπορίου και ανάπτυξης, τόσο όσον αφορά τα έξοδα προσωπικού, ταξιδιού και διαμονής όσο και τα έξοδα ταχυδρομείου και τηλεπικοινωνιών.

               2.Τις δαπάνες για τη διοργάνωση των συνεδριάσεων, την παροχή υπηρεσιών διερμηνείας και την αναπαραγωγή εγγράφων αναλαμβάνει το συμβαλλόμενο μέρος που φιλοξενεί τη συνεδρίαση.

               Άρθρο 11

               Ειδικές επιτροπές και άλλα όργανα

               1.Η ειδική επιτροπή για τη διευκόλυνση των τελωνειακών και εμπορικών συναλλαγών που συγκροτείται βάσει του άρθρου 50 της συμφωνίας, η γεωργική εταιρική σχέση που συνάπτεται σύμφωνα με το άρθρο 68 της συμφωνίας και η ειδική επιτροπή για τις γεωγραφικές ενδείξεις και το εμπόριο οίνων και αλκοολούχων ποτών που συγκροτείται σύμφωνα με το άρθρο 13 του πρωτοκόλλου 3 της συμφωνίας αναφέρονται στην επιτροπή εμπορίου και ανάπτυξης.

               2.Όπως προβλέπεται στο άρθρο 50 παράγραφος 2 στοιχείο στ) της συμφωνίας και στο άρθρο 13 παράγραφος 5 του πρωτοκόλλου 3 της συμφωνίας, αντίστοιχα, η ειδική επιτροπή για τη διευκόλυνση των τελωνειακών και εμπορικών συναλλαγών και η ειδική επιτροπή για τις γεωγραφικές ενδείξεις και το εμπόριο οίνων και αλκοολούχων ποτών θεσπίζουν τους εσωτερικούς κανονισμούς τους.

               3.Όπως προβλέπεται στο άρθρο 68 παράγραφος 3 της συμφωνίας, οι επιχειρησιακοί κανόνες για τη γεωργική εταιρική σχέση καταρτίζονται με κοινή συμφωνία των συμβαλλόμενων μερών στο πλαίσιο της επιτροπής εμπορίου και ανάπτυξης.

               4.Όπως προβλέπεται στο άρθρο 103 παράγραφος 3 της συμφωνίας, η επιτροπή εμπορίου και ανάπτυξης μπορεί να συγκροτεί ειδικές τεχνικές ομάδες που ασχολούνται με ειδικά ζητήματα τα οποία εμπίπτουν στην αρμοδιότητά τους.

               5.Η επιτροπή εμπορίου και ανάπτυξης καταρτίζει τον εσωτερικό κανονισμό των ειδικών τεχνικών ομάδων. Η επιτροπή εμπορίου και ανάπτυξης μπορεί να αποφασίζει την κατάργηση ειδικών τεχνικών ομάδων και τον καθορισμό ή την τροποποίηση των αρμοδιοτήτων τους.

               6.Οι ειδικές τεχνικές ομάδες αναφέρονται στην επιτροπή εμπορίου και ανάπτυξης μετά από κάθε συνεδρίαση.

               Άρθρο 12

               Τροποποίηση του εσωτερικού κανονισμού

               Ο παρών εσωτερικός κανονισμός δύναται να τροποποιηθεί εγγράφως με απόφαση της επιτροπής εμπορίου και ανάπτυξης, σύμφωνα με το άρθρο 8.